লিগ টেবিলের শীর্ষে এফসি গোয়া। ম্যাচের ২৭ মিনিটে চেন্নাইয়িন এফসি এগিয়ে যায়। গোল করেন রাফায়েল আগুস্তো। বক্সের ওপরে ফিকরু তেফেরার সঙ্গে পাস খেলে গোল করে যান রাফায়েল। 
আতলেতিকো দে কলকাতার স্প্যানিশ কোচ আন্তোনিও হাবাস বুধবারের ম্যাচে দু’টি উল্লেখযোগ্য পরিবর্তন করেছিলেন। প্রথম একাদশে নিয়ে আসা হয় অর্ণব মণ্ডল আর ইজুমি আরাতাকে। তাতেই কলকাতার দল মাঝমাঠে জমাট ফুটবল খেলে পাল্টা আক্রমণে ফিরে আসে। বিরতির আগে সমতা ফেরান সামি দৌতি। ৭৩ মিনিটে জয়সূচক গোল ইয়ান হিউমের। ম্যাচের পর শর্ট সার্কিটের কারণে প্রায় দশ মিনিট বিদ্যুৎ সংযোগ বিচ্ছিন্ন হয়ে যায় দু’টি ড্রেসিংরুমেরই।